Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 507

b) Ha atomerőművel kapcsolatos részszállítás esetén olyan berendezésre nyújtanak hivatalos finanszírozási támogatást, amelynek üzembe helyezése nem a szállító feladata, a jelen ágazati megállapodással összhangban a minimális kamatláb megegyezik SCIRR kamatlábbal. A résztvevők a Megállapodás 20. cikkével összhangban is kínálhatják a megfelelő CIRR kamatlábat, azzal a feltétellel, hogy a szerződés odaítélése napjától a végleges visszafizetés napjáig terjedő maximális időtartam nem haladhatja meg a tíz évet. 6. A SPECIÁLIS CIRR-KAMATLÁBAK KIALAKÍTÁSA A speciális CIRR-kamatlábakat (SCIRR) az adott valutára vonatkozó CIRR felett 75 bázisponton rögzített értékkülönbözettel kell meghatározni, a japán jen kivételével, amely esetében a marzs 40 bázispont. A több CIRR-értékkel rendelkező valuták esetében – a Megállapodás 20.a) cikkének első francia bekezdésével összhangban – a SCIRR kialakításhoz a leghosszabb futamidővel rendelkező CIRR-t kell alkalmazni. 7. HELYI KÖLTSÉGEK ÉS A KAMAT TŐKÉSÍTÉSE A Megállapodás 10.d) cikkének rendelkezései nem alkalmazandók, ha a finanszírozási támogatást a SCIRR alapján nyújtják. A SCIRR-től eltérő kamatláb mellett nyújtott hivatalos finanszírozási támogatás a helyi költségeket, illetve a kezdőnap előtt keletkezett, tőkésített kamatot együttvéve sem haladhatja meg az exportérték 15 százalékát. 8. NUKLEÁRIS FŰTŐANYAGRA NYÚJTOTT HIVATALOS TÁMOGATÁS

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes